Πάπας Φήλιξ Γ΄

Ο Φήλιξ Γ' Όταν ξεκίνησε η αρίθμηση των Παπών, ο Αντιπάπας Φήλιξ Β΄ συνυπολογίστηκε στους επίσημους Πάπες. Πρόσφατα έγινε προσπάθεια τροποποίησης της αρίθμησης, ώστε να εξαιρεθεί ο αντιπάπας, έτσι ο αναφερόμενος εδώ Φήλιξ Γ΄ να θεωρηθεί Β΄ και ο Φήλιξ Δ΄ να θεωρηθεί Γ΄. Αλλά αυτή η νέα αρίθμηση δεν έχει καθιερωθεί. διετέλεσε Πάπας Ρώμης από τις 13 Μαρτίου 483 μέχρι το 492.

 Βιογραφία 
Γεννήθηκε σε μια οικογένεια γερουσιαστών της Ρώμης και λέγεται ότι ήταν προ-πρόπαππος του αγίου Γρηγορίου του Μεγάλου. Ουδέν βέβαιον είναι γνωστό για τον Φήλικα, μέχρι που διαδέχθηκε τον Άγιο Σιμπλίκιο.

Η πρώτη του πράξη ήταν να  αποκηρύξει το Ενωτικόν, ένα έργο ένωσης που επινοήθηκε από τον Πατριάρχη Κωνσταντινουπόλεως Ακάκιο  και εκδόθηκε από τον αυτοκράτορα Ζήνωνα, με την προοπτική να καταπραΰνει τη διαμάχη μεταξύ Μονοφυσιτών και Χαλκηδονίων χριστιανών. Επίσης απέστειλε ένα γράμμα διαμαρτυρίας στον Ακάκιο. Ο τελευταίος επέδειξε πείσμα και στον Ακάκιο επιβλήθηκε ποινή καθαίρεσης.

Το 484 ο Φήλιξ αφόρισε τον Πέτρο Μόνγκους, ο οποίος είχε καταλάβει την πατριαρχική έδρα της Αλεξανδρείας—πράξη που επέφερε σχίσμα μεταξύ Ανατολής και Δύσης, το οποίο ήρθη 519.Καθολική Εγκυκλοπαίδεια, λήμμα Pope St. Felix III

 Οικογένεια 

Λέγεται ότι ο Φήλιξ εμφανίσθηκε σε έναν από τους απογόνους του, τη δισεγγονή του Τρασίλλα (θεία του Αγίου Γρηγορίου του Μεγάλου) και της ζήτησε να έλθει στον Παράδεισο μέσω του θανάτου, και την ημέρα των Χριστουγέννων η Τρασίλλα πέθανε, βλέποντας τον Ιησού Χριστό να της γνέφει.Καθολική Εγκυκλοπαίδεια, λήμμα Sts. Trasilla and Emiliana 

 Παραπομπές 

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 5ου αιώνα
Φήλιξ Γ΄